ଭୁବନେଶ୍ୱର : ଧରାପଡ଼ିଲା ଅଭିଯୁକ୍ତ । ଭୁବନେଶ୍ୱର ଓକିଲ ଦୀପାଳି ପ୍ରିୟଦର୍ଶିନୀ ଜେନା ଆତ୍ମହତ୍ୟା ଘଟଣାରେ ୩ ମାସ ପରେ ଏକମାତ୍ର ଅଭିଯୁକ୍ତ ବିକ୍ରମ କେଶରୀ ମିଶ୍ର ଧରାପଡିଛି। ପୁଲିସ ସହିତ ଏତେ ଦିନ ଧରି ଲୁଚକାଳି ଖେଳିବା ପରେ ସେ ଆଜି ଆତ୍ମସମର୍ପଣ କରିଛି।
ଗତ ବର୍ଷ ଅକ୍ଟୋବର ୨୦ରେ ନୂଆଗାଁରେ ଥିବା ଭଡ଼ା ଘରୁ ଦୀପାଳି ପ୍ରିୟଦର୍ଶନୀଙ୍କ ମୃତଦେହ ଝୁଲନ୍ତା ଅବସ୍ଥାରେ ମିଳିଥିଲା । ମୃତ୍ୟୁ ପୂର୍ବରୁ ଦୀପାଳିଙ୍କ ସହିତ ବୟ ଫ୍ରେଣ୍ଡ ବିକ୍ରମ ବି ସେହି ଘରେ ଥିଲେ । ଦୀପାଳି କବାଟ ବନ୍ଦ କରି ଆତ୍ମହତ୍ୟା କରିବା ପରେ ପରିବାର ଲୋକଙ୍କୁ ଜଣାଇ ଦେଇ ଫେରାର୍ ହୋଇ ଯାଇଥିଲା ବିକ୍ରମ । ଦୀପାଳିର ଆତ୍ମହତ୍ୟା ପାଇଁ ବିକ୍ରମକୁ ଦାୟୀ କରି ତା ବିରୋଧରେ କଡ଼ା କାର୍ଯ୍ୟାନୁଷ୍ଠାନ ଦାବି କରିଛନ୍ତି ପରିବାର। ଦୀପାଳି ଙ୍କ ଘର ଭଦ୍ରକ ଜିଲ୍ଲାରେ। ସେ ଭୁବନେଶ୍ୱରରେ ଭଡ଼ା ଘରେ ରହୁଥିଲେ। ଘଟଣା ଦିନଦୀପାଳି ଓ ତାଙ୍କ ପୁରୁଷ ବନ୍ଧୁ ଘରେ ଥିଲେ।
